KLASA:003-11/23-01/11

URBROJ: 2170-57-01-23-2

Rijeka, 13. travnja 2023.

Na temelju članka 28. Zakona o visokom obrazovanju i znanstvenoj djelatnosti (NN 119/2022), članka 42. i 43. Statuta Veleučilišta u Rijeci od 16. ožujka 2015., KLASA: 003-05/15-01/07; URBROJ: 2170-57-01-15-4 (potpuni tekst od 31. listopada 2017.) i Odluke Upravnog vijeća o raspisivanju javnog natječaja za izbor dekana, KLASA: 003-08/23-02/01, URBROJ: 2170-57-01-23-4/ĐPK od 30. ožujka 2023., Veleučilište u Rijeci objavljuje

**JAVNI NATJEČAJ**

za izbor dekana Veleučilišta u Rijeci

1. Dekan Veleučilišta u Rijeci izabire se na mandatno razdoblje od tri godine odnosno od 1. listopada 2023. do 30. rujna 2026.
2. Za dekana može biti izabrana osoba iz redova viših predavača, profesora stručnog studija, profesora stručnog studija u trajnom izboru ili nastavnika izabranih na znanstveno-nastavno radno mjesto.
3. Na temelju članka 39. st. 2. Zakona o ustanovama (NN 76/93, 29/97, 47/99, 35/08, 127/19, 151/22) dekan ne može biti osoba koja prema zakonu kojim se uređuju trgovačka društva ne može biti članom trgovačkog društva.
4. Izabrani dekan sa Veleučilištem u Rijeci sklapa Ugovor o radu na određeno vrijeme za položajno radno mjesto dekana u punom radnom vremenu.
5. Kandidati na javni natječaj uz prijavu obavezno trebaju priložiti:
   * životopis (izvornik)
   * Program rada za trogodišnje mandatno razdoblje (izvornik)
   * Odluku o izboru na odgovarajuće nastavno odnosno znanstveno-nastavno radno mjesto
   * Opis znanstvenog, nastavnog i stručnog rada
   * Opis vođenja projekata, suradnje s gospodarskim javnim sektorom ili lokalnom zajednicom
   * Pisanu suglasnost za objavu životopisa i Programa rada za trogodišnje mandatno razdoblje na internetskim stranicama Veleučilišta u Rijeci (izvornik).
6. Javni natječaj će se objaviti u službenom listu Republike Hrvatske Narodnim novinama, dnevnom tisku, oglasnoj ploči Veleučilišta u Rijeci, na internetskoj stranici Veleučilišta u Rijeci, na oglasnim pločama Hrvatskog zavoda za zapošljavanje, te na službenom portalu za radna mjesta Europskog istraživačkog prostora.
7. Rok za podnošenje prijava je **30 dana** od objave javnog natječaja u Narodnim novinama. Kao početni dan roka uzima se prvi sljedeći dan od objave javnog natječaja u Narodnim novinama.
8. Prijave se uz potrebnu dokumentaciju dostavljaju preporučeno poštom u zatvorenoj omotnici, na adresu: Veleučilište u Rijeci, Trpimirova 2/V, 51 000 Rijeka, s naznakom: ***„Javni natječaj za izbor dekana – Povjerenstvo za izbor dekana – NE OTVARATI“*** ili osobno u pisarnicu Veleučilišta u Rijeci na istoj adresi.
9. Sudionici javnog natječaja obavijestit će se o rezultatima izbora u roku od **45 dana** od isteka roka za podnošenje prijava.
10. Sukladno članku 13. stavak 1. Zakona o ravnopravnosti spolova (NN br. 82/08, 69/17), na natječaj se mogu javiti osobe obaju spolova..
11. Nepotpune i nepravovremene prijave neće se razmatrati.

Podnošenjem prijave na javni natječaj, kandidati javnog natječaja izričito su suglasni da Veleučilište u Rijeci kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima kojima se uređuje zaštita osobnih podataka.

Kandidati koji će se u prijavi na javni natječaj pozivati na pravo prednosti pri zapošljavanju imaju prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjavanja uvjete za ostvarivanje tog prava dužan je uz prijavu na javni natječaj priložiti svu propisanu dokumentaciju prema posebnom zakonu kojim je uređeno to pravo.

Kandidat koji se u prijavi na javni natječaj poziva na pravo prednosti pri zapošljavanju u skladu sa **Zakonom o hrvatskim braniteljima iz Domovinskog rata i članovima njihovih obitelji** (NN br. 121/17, 98/19, 84/21), uz prijavu na javni natječaj dužan je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se u prijavi na javni natječaj poziva na prednost pri zapošljavanju sukladno članku 48. točka f **Zakona o zaštiti vojnih i civilnih invalida rata** (NN br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), uz prijavu na javni natječaj dužan je osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo navedeno pravo, potvrdu o nezaposlenosti Hrvatskog zavoda za zapošljavanje izdanu za trajanja ovog natječaja te dokaz iz kojeg je vidljivo na koji mu je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se u prijavi na javni natječaj poziva na prednost pri zapošljavanju sukladno članku 9. **Zakona o profesionalnoj rehabilitaciji i zapošljavanju osoba s invaliditetom** pročišćeni tekst zakona (NN br. 157/13, 152/14, 39/18, 32/20) dužan je osim dokaza o ispunjavanju traženih uvjeta priložiti i odgovarajuću javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji mu je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se u prijavi na javni natječaj poziva na prednost pri zapošljavanju sukladno članku 48. **Zakona o civilnim stradalnicima iz domovinskog rata** (NN br. 84/21) dužan je osim dokaza o ispunjavanju traženih uvjeta priložiti i odgovarajuće dokaze o ispunjavanju uvjeta za ostvarivanje prava prednosti pri zapošljavanju, a koji su objavljeni na web stranici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Isprave koje se prilažu uz javni natječaj za koje se izričito ne traži da budu u izvorniku ili ovjerenoj preslici prilažu se u preslici, a kandidat koji bude izabran u obvezi je prilikom sklapanja Ugovora o obavljanju poslova dekana priložiti Veleučilištu u Rijeci sve navedene isprave u izvorniku ili u ovjerenoj preslici.

Rezultati natječajnog postupka objavit će se na mrežnoj stranci Veleučilišta u Rijeci [www.veleri.hr](http://www.veleri.hr) u kategoriji „Javni natječaji“.

Izrazi koji se koriste u javnom natječaju, a imaju rodno značenje, koriste se neutralno i odnose se jednako na muški i ženski rod.

**Veleučilište u Rijeci**